
注讬专讜讘讬谉 讻讗 注"讗 - 驻讬专讜砖 砖讟讬讬谞讝诇抓

诪讟驻住 讜注讜诇讛 诪讟驻住 讜讬讜专讚 诇转讜讱 讛讘讜专, 讜砖讜转讛 砖诐,


讜诪拽砖讬诐: 讗讬谞讬 [讜讻讬 讻谉 讛讜讗] 砖讛讬转专 讛驻住讬诐 讛讜讗 诇爪讜专讱 讘讛诪讛 讘诇讘讚? 讜讛讗诪专 [讜讛专讬 讗诪专] 专讘 讬爪讞拽 讗诪专 专' 讬讛讜讚讛 讗诪专 砖诪讜讗诇: 诇讗 讛讜转专讜 驻住讬 讘讬专讗讜转 讗诇讗 讻讗砖专 讬砖 讘讘讬专讗讜转 诪讬诐 讞讬讬诐 讘诇讘讚. 讜讗讬 [讜讗诐] 诇爪讜专讱 讘讛诪讛 讛诪讬诐, 诪讛 诇讬 讞讬讬诐 诪讛 诇讬 诪讻讜谞住讬谉? 讛诇讗 讙诐 诪讬诐 诪讻讜谞住讬诐, 讗祝 砖讗讬谞诐 讟讜讘讬诐 讻诇 讻讱 专讗讜讬讬诐 注讚讬讬谉 诇砖转讬讬转 讘讛诪讛! 讜诪砖讬讘讬诐: 讘注讬谞谉 诪讬讚讬 讚讞讝讬 [爪专讬讻讬诐 讗谞讜 讚讘专 砖专讗讜讬] 诇讗讚诐 谞诪讬 [讙诐 讻谉].


讙讜驻讗 [讜诇讙讜祝 讛讚讘专] 讚谞讬诐: 诇讗 讛讜转专讜 驻住讬 讘讬专讗讜转 讗诇讗 诇讘讛诪讛 讘诇讘讚 讗讘诇 讗讚诐 诪讟驻住 讜注讜诇讛 诪讟驻住 讜讬讜专讚 诇转讜讱 讛讘讜专 讜砖讜转讛, 讜讗诐 讛讬讜 讛讘讜专讜转 专讞讘讬谉 砖讗讬谞讜 讬讻讜诇 诇讟驻住, 讗驻讬诇讜 诇讗讚诐 谞诪讬 [讙诐 讻谉] 讛转讬专讜 诇砖讗讜讘 诪诪谞讜 讻讚讬 诇砖转讜转. 讜诇讗 讬诪诇讗 讗讚诐 诪讬诐 讜讬转谉 诇驻谞讬 讘讛诪转讜, 讗讘诇 诪诪诇讗 讛讜讗 讜砖讜驻讱 诇驻谞讬 讘讛诪讛 讜砖讜转讛 诪讛谉 诪讗讬诇讬讛, 讗讘诇 讗住讜专 诇讜 诇讛讞讝讬拽讛.


诪转拽讬祝 诇讛 [诪拽砖讛 注诇 讻讱] 专讘 注谞谉: 讗诐 讻谉, 诪讛 讛讜注讬诇讜 驻住讬 讘讬专讗讜转? 讜诪讬讬讚 转诪讛讬诐 注诇 讚讘专讬讜 讻讬爪讚 讗驻砖专 诇砖讗讜诇 诪讛 讛讜注讬诇讜?! 讛专讬 讛讜注讬诇讜 诇诪诇讗讜转 诪讛谉, 砖诇讜诇讗 讝讛 讗住讜专 讛讬讛 诇砖讗讜讘 诪谉 讛讘讗专 砖讘转讜讻谉!


讗诇讗 讻讱 讬砖 诇驻专砖 讗转 砖讗诇转讜: 诪讛 讛讜注讬诇 砖注讜砖讬诐 诪讞讬爪讛 讻讚讬 专讗砖讛 讜专讜讘讛 砖诇 驻专讛 鈥� 讗诐 讘讬谉 讻讛 讜讻讛 讗讬谉 诇转转 讗转 讛讚诇讬 讘讜 讛讜讗 砖讗讘 诇驻谞讬 讛驻专讛?


讗诪专 讗讘讬讬: 讗讬谉 讛讚讘专 讻谉, 讜讘讬谉 讛驻住讬诐 诪讜转专 诇讛砖拽讜转 讗转 讛讘讛诪讛 讘讻诇 讚专讱. 讛讻讗 讘诪讗讬 注住拽讬谞谉 [讻讗谉 讘诪讛 注讜住拽讬诐 讗谞讜] 鈥� 讘诪拽专讛 诪讬讜讞讚, 讘讗讬讘讜住 (讗讜 砖讜拽转) 讛注讜诪讚 讘专砖讜转 讛专讘讬诐, 讙讘讜讛 注砖专讛 讟驻讞讬诐 讜专讜讞讘 讟驻讞讬诐 讗专讘注讛 讜专讗砖讜 谞讻谞住 诇讘讬谉 讛驻住讬谉 讜讻讜'. 讜讞砖砖讜 砖诪讗 讬转拽诇拽诇 讛讗讬讘讜住 讜讛讜讗 注诇讜诇 诇讟诇讟诇 讗转 讛讚诇讬 砖讘讬讚讜 讘转讞讜诐 专砖讜转 讛专讘讬诐, 讜诪砖讜诐 讻讱 讙讝专讜 讙讝讬专讛 讝讜.


讗 讗诪专 专讘 讬专诪讬讛 讘专 讗讘讗 讗诪专 专讘: 讗讬谉 讚讬谉 讘讜专讙谞讬谉 (住讜讻讜转 砖讜诪专讬诐 拽讟谞讜转 讛住诪讜讻讜转 诇注讬专) 讘讘讘诇, 讜讗讬谉 讛诐 谞讞砖讘讬诐 讻讞诇拽 诪转讞讜诐 讛注讬专, 讜诇讗 驻住讬 讘讬专讗讜转 诪转讬专讬诐 讘讞讜抓 诇讗专抓.


讜诪住讘讬专: 讘讜专讙谞讬谉 讘讘讘诇 诇讗 鈥� 讚砖讻讬讞讬 讘讬讚拽讬 [砖诪爪讜讬讬诐 砖讟驻讜谞讜转] 讛讙讜专驻讬诐 讗转 讛讘讜专讙谞讬诐, 讜诇讻谉 讗讬谉 讛诐 讞砖讜讘讬诐 讻诪拽讜诐 讬砖讜讘, 讗祝 驻住讬 讘讬专讗讜转 讘讞讜抓 诇讗专抓 诇讗 鈥� 讚诇讗 砖讻讬讞讬 诪转讬讘转讗 [砖讗讬谉 诪爪讜讬讜转 砖诐 讬砖讬讘讜转] 砖讚专讱 讛讗谞砖讬诐 诇诇讻转 讗诇讬讛谉, 讜讛讬转专 讝讛 砖诇 驻住讬 讘讬专讗讜转 谞注砖讛 专拽 诇讛讜诇讻讬诐 诇讚讘专 诪爪讜讛. 讗讘诇 讗讬驻讻讗 注讘讚讬谞谉 [讗讘诇 诇讛讬驻讱 讗谞讜 注讜砖讬诐] 鈥� 住讜诪讻讬谉 注诇 讘讜专讙谞讬谉 讘讞讜抓 诇讗专抓, 讜注诇 驻住讬 讘讬专讗讜转 讘讘讘诇.


讗讬讻讗 讚讗诪专讬 [讬砖 砖讗讜诪专讬诐] 讙讬专住讛 砖讜谞讛: 讗诪专 专讘 讬专诪讬讛 讘专 讗讘讗 讗诪专 讘砖诐 专讘: 讗讬谉 讘讜专讙谞讬谉 讜驻住讬 讘讬专讗讜转, 诇讗 讘讘讘诇 讜诇讗 讘讞讜抓 诇讗专抓. 讜诪住讘讬专: 讘讜专讙谞讬谉 讘讘讘诇 诇讗 鈥� 讚砖讻讬讞讬 讘讬讚拽讬 [砖诪爪讜讬讬诐 砖讟驻讜谞讜转], 讘讞讜抓 诇讗专抓 谞诪讬 诇讗 鈥� 讚砖讻讬讞讬 讙谞讘讬 [砖诪爪讜讬讬诐 讙谞讘讬诐] 讛讙讜谞讘讬诐 诪转讜讱 讛讘讜专讙谉 讜讗讬谉 讛讘专讬讜转 诪讞砖讬讘讬诐 讗讜转诐 讻诪拽讜诐 讬砖讜讘.


驻住讬 讘讬专讗讜转 讘讘讘诇 诇讗 鈥� 讚砖讻讬讞讬 诪讬讗 [砖诪爪讜讬讬诐 诪讬诐] 讘讘讘诇 讘谞讛专讜转 讜讘转注诇讜转 讛专讘讜转, 讜讗讬谉 爪讜专讱 讞讬讜谞讬 讘讘讗专讜转. 讘讞讜抓 诇讗专抓 谞诪讬 [讙诐 讻谉] 诇讗 鈥� 讚诇讗 砖讻讬讞讬 诪转讬讘转讗 [砖讗讬谉 诪爪讜讬讜转 讬砖讬讘讜转].


讗诪专 诇讬讛 [诇讜] 专讘 讞住讚讗 诇诪专讬 讘专讬讛 [讘谞讜] 砖诇 专讘 讛讜谞讗 讘专讬讛 [讘谞讜] 砖诇 专讘 讬专诪讬讛 讘专 讗讘讗: 讗诪专讬 讗转讬转讜 诪讘专谞砖 诇讘讬 讻谞讬砖转讗 讚讚谞讬讗诇 讚讛讜讛 转诇转讗 驻专住讬 讘砖讘转讗 [讗讜诪专讬诐 砖讘讗转诐 诪讛注讬专 讘专谞讬砖 诇讘讬转 讛讻谞住转 砖诇 讚谞讬讗诇 砖讛讜讗 讘诪专讞拽 砖诇 砖诇讜砖 驻专住讜转 讘砖讘转] 讗诪讗讬 住诪讻讬转讜, 讗讘讜专讙谞讬谉 [注诇 诪讛 住讜诪讻讬诐 讗转诐, 注诇 讛讘讜专讙谞讬谉] 砖讘讬谉 砖谞讬 讛诪拽讜诪讜转, 讛诪诪砖讬讻讬诐 讗转 转讞讜诐 讛注讬专 诇注讘专 讘讬转 讛讻谞住转? 讛讗 讗诪专 讗讘讜讛 讚讗讘讜讛 诪砖诪讬讛 讚专讘 [讛专讬 讗诪专 讗讘讬 讗讘讬讱 诪砖诐 专讘]: 讗讬谉 讘讜专讙谞讬谉 讘讘讘诇!


谞驻拽 讜讗讞讜讬 诇讬讛 讛谞讛讜 诪转讜讜转讗, 讚诪讘诇注谉 [讬爪讗 讜讛专讗讛 诇讜 讗讜转谉 注讬讬专讜转 讞专讘讜转, 砖讛讬讜 诪讜讘诇注讜转] 讘诪专讞拽 砖诇 砖讘注讬诐 讗诪讛 讜砖讬专讬讬诐 讝讜 诪讝讜, 讜注诇 讬讚谉 诪讜转专 诇诇讻转 讻诇 讗讜转讜 诪专讞拽, 讜诇讗 注诇 讬讚讬 讛讘讜专讙谞讬诐.


讘 讗诪专 专讘 讞住讚讗, 讚专讬砖 [讚专砖] 诪专讬 讘专 诪专: 诪讗讬 讚讻转讬讘 [诪讛讜 砖谞讗诪专] "诇讻诇 转讻诇讛 专讗讬转讬 拽抓 专讞讘讛 诪爪讜转讱 诪讗讚" (转讛讬诇讬诐 拽讬讟, 爪讜) 讚讘专 讝讛 讗诪专讜 讚讜讚 讜诇讗 驻讬专砖讜 讻讚讬讜拽讜, 讗诪专讜 讗讬讜讘 讜诇讗 驻讬专砖讜, 讗诪专讜 讬讞讝拽讗诇 讜诇讗 驻讬专砖讜, 注讚 砖讘讗 讝讻专讬讛 讘谉 注讚讜 讜驻讬专砖讜.


讗诪专讜 讚讜讚 讜诇讗 驻讬专砖讜 鈥� 讚讻转讬讘 [砖谞讗诪专] 讻讻转讜讘 讻讗谉 "诇讻诇 转讻诇讛 专讗讬转讬 拽抓 专讞讘讛 诪爪讜转讱 诪讗讚", 砖诇讗 驻讬专砖 注讚 讻诪讛 讙讚讜诇讜转 讜诪专讜讘讜转 讛谉 诪爪讜讜转 讛转讜专讛, 讜讻谉 讗诪专讜 讗讬讜讘 讜诇讗 驻讬专砖讜, 讚讻转讬讘 [砖谞讗诪专] "讗专讻讛 诪讗专抓 诪讚讛, 讜专讞讘讛 诪谞讬 讬诐" (讗讬讜讘 讬讗, 讟).


讜讻谉 讗诪专讜 讬讞讝拽讗诇 讜诇讗 驻讬专砖讜 鈥� 讚讻转讬讘 [砖谞讗诪专] "讜讬驻专砖 讗讜转讛 (讗转 诪讙讬诇转 讛住驻专) 诇驻谞讬 讜讛讬讗 讻转讜讘讛 驻谞讬诐 讜讗讞讜专 讜讻转讜讘 讗诇讬讛 拽讬谞讬诐 讜讛讙讛 讜讛讬" (讬讞讝拽讗诇 讘, 讬).


讜诪住讘讬专讬诐: "拽讬谞讬诐" 鈥� 讝讜 驻讜专注谞讜转谉 砖诇 爪讚讬拽讬诐 讘注讜诇诐 讛讝讛, 讜讝讜 专讗讬讛 诇讻讱 砖讛讬讗 诇砖讜谉 驻讜专注谞讜转, 砖讻谉 讛讜讗 讗讜诪专 "拽讬谞讛 讛讬讗 讜拽讜谞谞讜讛" (讬讞讝拽讗诇 诇讘, 讟讝). "讜讛讙讛" 鈥� 讝讜 诪转谉 砖讻专谉 砖诇 爪讚讬拽讬诐 诇注转讬讚 诇讘讗, 讜讝讜 专讗讬讛 诇讻讱 砖讛讬讗 诇砖讜谉 砖诪讞讛, 砖讻谉 讛讜讗 讗讜诪专 "注诇讬 注砖讜专 讜注诇讬 谞讘诇 注诇讬 讛讙讬讜谉 讘讻谞讜专" (转讛讬诇讬诐 爪讘, 讚). "讜讛讬" 鈥� 讝讜 讛讬讗 驻讜专注谞讜转谉 砖诇 专砖注讬诐 诇注转讬讚 诇讘讗, 讜讻谉 讛讜讗 讗讜诪专 "讛讜讛 注诇 讛讜讛 转讘讜讗" (讬讞讝拽讗诇 讝, 讻讜).


讜讗祝 注诇 驻讬 讻谉 诇讗 驻讬专砖 讙讜讚诇 讛讬拽驻讛 注讚 砖讘讗 讝讻专讬讛 讘谉 注讚讜 讜驻讬专砖讜, 讚讻转讬讘 [砖谞讗诪专] "讜讬讗诪专 讗诇讬 诪讛 讗转讛 专讗讛 讜讗诪专 讗谞讬 专讗讛 诪讙诇讛 注驻讛 讗专讻讛 注砖专讬诐 讘讗诪讛 讜专讞讘讛 注砖专 讘讗诪讛" (讝讻专讬讛 讛, 讘). 讻讬讜谉 砖讛讬转讛 注驻讛 诪砖诪注 砖讬砖 诇讛 砖谞讬 讗讙驻讬诐 砖讜讜讬诐 讘讙讜讚诇诐, 讜讻讬 驻砖讟转 诇讛, 讛讜讬讗 诇讛 注砖专讬谉 讘注砖专讬谉 [讜讻讗砖专 驻讜转讞 讗转讛 讗讜转讛, 讛专讬 讛讬讗 注砖专讬诐 讘注砖专讬诐 讗诪讛]. 讜讻转讬讘 [讜谞讗诪专] "讛讬讗 讻转讜讘讛 驻谞讬诐 讜讗讞讜专", 讜讻讬 拽诇驻转 诇讛 [讜讻讗砖专 讗转讛 拽讜诇祝 讗讜转讛] 讜诪砖讗讬专 讻诇 爪讚 诇注爪诪讜, 讻诪讛 讛讜讬讗 诇讛 [讛专讬讛讜] 讻诇 砖讟讞讛 鈥� 讗专讘注讬谉 讘注砖专讬谉 [讗专讘注讬诐 注诇 注砖专讬诐] 讗诪讛.


讜讻转讬讘 [讜谞讗诪专] "诪讬 诪讚讚 讘砖注诇讜 诪讬诐, 讜砖诪讬诐 讘讝专转 转讻谉 讜讻诇 讘砖诇讬砖 注驻专 讛讗专抓" (讬砖注讬讛 诪, 讬讘). 讜讗诐 讛注讜诇诐 讻讜诇讜 砖讬注讜专讜 讝专转 诪专讜讘注转 讗讞转, 砖讛讬讗 专讘注 讛讗诪讛 讛诪专讜讘注转, 谞诪爪讗 诇驻讬 讞砖讘讜谉 讝讛 讻诇 讛注讜诇诐 讻讜诇讜, 讗讞讚 诪砖诇砖转 讗诇驻讬诐 讜诪讗转讬诐 讘转讜专讛.


讙 讜注讜讚 讗诪专 专讘 讞住讚讗, 讚专讬砖 [讚专砖] 诪专讬 讘专 诪专: 诪讗讬 讚讻转讬讘 [诪讛讜 砖谞讗诪专] "讜讛谞讛 砖谞讬 讚讜讚讗讬 转讗谞讬诐 诪讜注讚讬诐 诇驻谞讬 讛讬讻诇 讛' 讗讞专讬 讛讙诇讜转 谞讘讜讻讚专讗爪专 诪诇讱 讘讘诇 讗转 讬讻谞讬讛讜 讘谉 讬讛讜讬拽讬诐 诪诇讱 讬讛讜讚讛 讜讗转 砖专讬 讬讛讜讚讛 讜讗转 讛讞专砖 讜讗转 讛诪住讙专 诪讬专讜砖诇诐 讜讬讘讗诐 讘讘诇. 讛讚讜讚 讗讞讚 转讗谞讬诐 讟讘讜转 诪讗讚 讻转讗谞讬

